text: Her er hjertestarterne i din kommune
  04 august 2015 kl. 14.57
  Debatten er heftig omkring brugen af hjertestartere på plejehjem. Men hvor mange er der, og hvor er de? Her får du svaret.
  
  TV SYDs Facebook-side vrimler netop nu med kommentarer og debatindlæg i diskussionen om brugen af hjertestartere. Og der er også store forskelle fra kommune til kommune i forhold til antallet af hjertestartere, og hvorvidt de må bruges på plejecentrene eller ej. 
  TV SYD har foretaget en rundspørge om hjertestartere på plejehjem blandt sendeområdets kommuner.
  Et sted har politikerne besluttet at det SKAL der være. Det drejer sig om plejecentrene i Esbjerg kommune.
  Andre kommuner gør det frivilligt for plejecentrene at have en hjertestarter. Det er Fredericia, Horsens, Hedensted, Aabenraa, Sønderborg, Fanø, Kolding, Tønder, Vejen, Vejle og Haderslev.
  Mens én siger, at der ikke må være hjertestartere på plejehjem. Det er Billund kommune.
  Vi har ikke hørt fra Varde.
  Du kan altid finde din nærmeste hjertestarter på hjemmesiden hjertestarter.dk
  Se i grafikken herunder, hvor mange hjertestartere der er i din kommune.
  Billund kommune besluttede tilbage i 2012, at der ikke skulle være hjertestartere på kommunens plejecentre. Hør i videoen herunder sundhedsudvalgsformanden fra Venstre, Ruth Lauridsen, forklare, hvorfor kommunen står der, hvor de gør i dag. (Varighed: 1:19)
  Hjertestartere Syd- og Sønderjylland | Create infographics
  